Raġel ta’ nazzjonalità barranija ttajjar fi Triq Sant Anna l-Furjana. Minn informazzjoni li ġabar tvm.com.mt minn fuq il-post, jidher li r-raġel  qabad u qasam għall-għarrieda. L-inċident seħħ għall-ħabta tal-9.45 a.m. u ftit minuti wara waslu fuq il-post il-pulizija kif ukoll ambulanza li ħadet lir-raġel lejn l-isptar għall-kura għall-ġrieħi ħfief li ġarrab. Il-pulizija qed tinvestiga dan l-inċident. Storja u ritratti: Daphne Cassar